तिरुपति शहर, दक्षिण-पूर्व आंध्र प्रदेश राज्य, दक्षिण पूर्वी भारत में स्थित है। यह चेन्नई के पश्चिमोत्तर में लगभग 108 किलोमीटर की दूरी पर पालकोंडा की पहाड़ियों में स्थित है। तिरूपति, सात पहाड़ियों के ईश्वर, भगवान वेंकटेश्वर के निवास स्थल के रूप में प्रसिद्ध है। तिरूपति से लगभग 10 किलोमीटर पश्चिमोत्तर में 750 मीटर की ऊँचाई पर पवित्र पर्वत तिरूमला है, जिसे इतना पवित्र माना जाता है कि 1870 से पहले ग़ैर हिंदुओं को इस पर चढ़ने की अनुमति नहीं थीं।